Ivan Kurilla

PaedDr. Ivan Kurilla (* 11. marec 1979, Gelnica) je slovenský pedagóg a basketbalový tréner.

V súčasnosti (2020) pôsobí ako riaditeľ základnej školy Lipovej 13, Spišskej Novej Vsi a člen výkonného výboru BK Spišskí Rytieri.
V minulosti (2018) pôsobil ako hlavný tréner vo viacerých extraligových tímov. Zároveň zastával pozíciu hlavného trénera slovenskej basketbalovej reprezentácie U20 a pozíciu prezidenta Združenia trénerov Slovenskej basketbalovej asociácie. Na základe jeho profesionálnych skúseností, prednášal na viacerých fakultách športu. (Prešovská univerzita, FTVŠ Bratislava, UMB Banská Bystrica). Bol zakladateľom medzinárodnej FIBA trénerskej kliniky - Bohdana Iljaška na Slovensku, ktorá sa hlavne organizovala v Ružomberku a bola veľmi úspešná. Realizoval aj otvorené hodiny telesnej výchovy, orientované na šport – basketbal.

Medzi jeho najväčšie trénerské úspechy patrí postup do štvrťfinále ženskej basketbalovej súťaže FIBA Cup v roku 2012 a dvojnásobný zisk druhého miesta v najvyššej ženskej basketbalovej súťaži na Slovensku s tímom MBK Ružomberok. Ďalej je to úspech v podobe 4. miesta v najvyššej mužskej basketbalovej súťaži na Slovensku, ktoré dosiahol s tímom BK 04 Spišská Nová Ves v sezóne 2006/07. Majster Slovenska v juniorskej aj kadetskej kategórii s tímom BK 04 Spišská Nová Ves. Víťazstvo v 1.lige a postup do extraligy v sezóne 2015/2016 s tímom MBK Lučenec. Tréner Kurilla pôsobil pri reprezentačných mužských výberoch Slovenska od kategórií U20, U18, U16. V roku 2008 sa tímom Slovenska U18 prebojoval do semifinále Európskeho šampionátu "B" divízie.

V roku 2007 a 2008 bol vyhlásený za víťaza v ankete Mládežnícky tréner roka na Slovensku. 

V sezóne 2013/14 pôsobil ako športový riaditeľ vo futbalovom klube MFK Ružomberok.http://www.osporte.sk/sk/clanok/ivan-kurilla-novym-sportovym-riaditelom-mfk-ruzomberok/172587, ktorý v tom ročníku obsadil v Corgoň lige 4. miesto.

Ivan Kurilla má najvyššiu trénerskú licenciu V. kvalifikačný stupeň a A licenciu a zároveň aj najvyššiu medzinárodnú trénerskú licenciu FIBA-WABC 2007017678 – 2007.

 Trénerské úspechy 
 postup s MBK Ružomberok do štvrťfinále FIBA Cup 2012http://www.basket.sk/doc/12623/ruzomberok-v-ankare-o-postup-do-stvrtfinale
 4. miesto v Slovenskej extralige mužov s tímom BK 04 Spišská Nová Ves v sezóne 2006/2007
 2006-2013 hlavný tréner slovenskej reprezentácie U16, U18, U20
 2018 hlavný tréner slovenskej reprezentácie U20
 2x vicemajster Slovenska s MBK Ružomberok v sezónach 2010/2011 a 2011/2012
 4. miesto na ME B divízie so slovenskou reprezentáciou U18
 majster slovenska v juniorskej aj kadetskej kategórii s tímom BK 04 Spišská Nová Ves

 Ocenenia 
 víťaz v ankete Mládežnícky tréner roka 2007http://www.basket.sk/doc/89/radoslav-rancik-a-zuzana-zirkova-najlepsimi-hracmi-roka-2007 a 2008http://www.basket.sk/doc/2224/najlepsimi-v-sr-opat-zirkova-a-r-rancik (Slovensko)

 Referencie 

Kategória:Slovenskí basketbaloví tréneri
Kategória:Osobnosti z Gelnice